निक जोनस भी Man vs Wild में आए थे नजर, पीएम मोदी से पहले बेयर ग्रिल्स संग ये सेलेब्रिटीज भी जा चुके हैं एडवेंचर पर  
बेयर ग्रिल्स के शो पर पहुंचे पीएम नरेंद्र मोदी
कई हॉलीवुड हस्तियां भी शो पर आ चुकी हैं नजर 
12 अगस्त को प्रसारित होगा शो
डिस्कवरी चैनल (Discovery Channel) पर आने वाले शो 'मैन वर्सेज वाइल्ड (Man Vs Wild)' में इस बार प्रधानमंत्री नरेंद्र मोदी (Narendra Modi) बेयर ग्रिल्स (Bear Grylls) के साथ नजर आएंगे. 12 अगस्त को रात 9 बजे प्रसारित होने वाले इस खास एपिसोड में पीएम मोदी बेयर ग्रिल्स उत्तराखंड के सबसे पुराने नेशनल पार्क 'जिम कार्बेट नेशनल पार्क (Jim Corbett National Park)' में एडवेंचर्स से खेलते नजर आएंगे. ऐसा पहली बार नहीं है कि जब कोई बड़ी हस्ती बेयर ग्रिल्स के शो पर जंगल के एडवेंचर पर जाए. इससे पहले हॉलीवुड की कई बड़ी हस्तियां जंगल के सफर पर बेयर ग्रिल्स के साथ निकली हैं. जिनमें सबसे ऊपर नाम एक्ट्रेस प्रियंका चोपड़ा के पति निक जोनस का आता है.
People across 180 countries will get to see the unknown side of PM @narendramodi as he ventures into Indian wilderness to create awareness about animal conservation & environmental change. Catch Man Vs Wild with PM Modi @DiscoveryIN on August 12 @ 9 pm. #PMModionDiscoverypic.twitter.com/MW2E6aMleE

'मैन वर्सेज वाइल्ड (Man Vs Wild)' के तीसरे सीजन में अमेरिकी पॉप सिंगर निक जोनस (Nick Jonas) बेयर ग्रिल्स (Bear Grylls) के पहले मेहमान रह चुके हैं. निक जोनस (Nick Jonas), बेयर ग्रिल्स के साथ यूएस के घने जंगल सिएरा नेवादा की सैर पर जा चुके हैं. निक जोनस के अलावा अमेरिकी एक्ट्रेस और प्रोड्यूसर जूलिया रॉबर्ट्स (Julia Roberts) साल 2017 में 'मैन वर्सेज वाइल्ड' के एपिसोड में नजर आ चुकी हैं. इस दौरान जूलिया केन्या के जंगलों में बेयर ग्रिल्स के साथ गई थीं. 

अमेरिकी एक्टर और मॉडल स्कॉट ईस्टवुड (Scott Eastwood) इस शो के चौथे सीजन में नजर आ चुके हैं. फिल्म 'फ्लैग्स ऑफ ऑर फादर' में  नजर आ चुके स्कॉट, बेयर ग्रिल्स के साथ बाल्कन पेनिनसुला के जंगलों में घूम चुके हैं. हालांकि अब भारत के प्रधानमंत्री इस शो पर जाने वाले है.' मैन वर्सेज वाइल्ड (Man Vs Wild)' का पीएम नरेंद्र मोदी (PM Narendra Modi) और बेयर ग्रिल्स (Bear Grylls) वाला एपिसोड पांच भाषाओं (इंग्लिश, बंगाली, हिंदी, तमिल और तेलुगू) में आएगा और इसे 180 देशों में देखा जाएगा. इसे डिस्कवरी नेटवर्क के सभी चैनलों पर प्रसारित किया जाएगा.